CELEX: 62020TN0728
Language: sk
Date: 2020-12-14 00:00:00
Title: Vec T-728/20: Žaloba podaná 14. decembra 2020 – OM/Komisia

15.2.2021   
            
            
               SK
            
            
               Úradný vestník Európskej únie
            
            
               C 53/47
            
         
      Žaloba podaná 14. decembra 2020 – OM/Komisia
      (Vec T-728/20)
      (2021/C 53/63)
      Jazyk konania: francúzština
      
         Účastníci konania
      
      
         Žalobkyňa: OM (v zastúpení: N. de Montigny, avocate)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie, ktorým boli zamietnuté žiadosti o náhradu výdavkov 247 – 251 a 252 – 25,
               
            
                  —
               
               
                  zrušil rozhodnutie z 23. marca 2020, ktorým bola zamietnutá sťažnosť,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa najprv tvrdí, že jej žaloba proti rozhodnutiu z 23. marca 2020 oznámeného prostredníctvom zamietnutia jej sťažnosti z 5. decembra 2019 je prípustná, pričom ho považuje za nové rozhodnutie prijaté na základe nového posúdenia jej situácie v nadväznosti na vyhovenie hlavnému dôvodu uvedenému v prvej sťažnosti zo strany správneho orgánu. Po vecnej stránke žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na rozpore medzi rozhodnutiami a zmenou odôvodnenia po preplatení podobných výdavkov v minulosti.
               
            
                  2.
               
               
                  Druhý žalobný dôvod je založený na nedostatočne konkrétnom a podrobnom posúdení žiadosti o preplatenie predmetných liečebných nákladov.
               
            
                  3.
               
               
                  Tretí žalobný dôvod je založený na nerešpektovaní práva byť vypočutý.
               
            
                  4.
               
               
                  Štvrtý žalobný dôvod je založený na zjavne nesprávnom posúdení spisu.